**REZULTATI POSLOVANJA JAVNE USTANOVE „NACIONALNI PARK PLITVIČKA JEZERA“ ZA RAZDOBLJE OD SIJEČNJA DO PROSINCA 2022. GODINE**

**UVOD**

**Javna ustanova Nacionalni park Plitvička jezera** upravlja Nacionalnim parkom te područjima ekološke mreže Natura 2000 i drugim zaštićenim područjima na prostoru Nacionalnog parka. Osnivač Javne ustanove je Republika Hrvatska, a osnivačka prava i dužnosti u ime RH obavlja središnje tijelo državne uprave nadležno za zaštitu prirode, odnosno Ministarstvo gospodarstva i održivog razvoja.

Sukladno Zakonu o zaštiti prirode, javna ustanova obavlja djelatnost zaštite, održavanja i promicanja zaštićenog područja u cilju zaštite i očuvanja izvornosti prirode, osiguravanja neometanog odvijanja prirodnih procesa i održivog korištenja prirodnih dobara, nadzire provođenje uvjeta i mjera zaštite prirode na području kojim upravlja te sudjeluje u prikupljanju podataka u svrhu praćenja stanja očuvanosti prirode (monitoring). Osim navedenog, Javna ustanova Nacionalni park Plitvička jezera obavlja i druge djelatnosti utvrđene Statutom, kao što su: prihvat, informiranje, vođenje i prijevoz posjetitelja, ugostiteljsko-turističke djelatnosti, trgovina na veliko i malo, poticanje razvoja tradicionalne ugostiteljske ponude (seoski turizam) i dr.

**SAŽETAK OSTVARENIH REZULTATA POSLOVANJA**

Tijekom 2022. godine pokrenuto je 7 istraživačkih i stručnih projekata i monitoringa, završeno je 11 stručnih i znanstvenih istraživanja dok je kroz godinu bilo u tijeku oko 86 stručnih i znanstvenih istraživanja te stalnih ili periodičkih monitoringa.

Poduzete su akcije čišćenja lokaliteta onečišćenih otpadom i speleoloških objekata, akcije periodičkih čišćenja otpada iz jezera i vodotoka, aktivnosti čišćenja šumskih cesta za bolju prohodnost, uklanjanje invazivnih vrsta riba iz jezera i vodotoka, uklanjanje makrovegetacije na pokusnoj plohi Gornjih jezera, redovite košnje suhih kontinentalnih travnjaka, održavanja acidofilnog creta te automatizacija meteorološke postaje.

Obilježeni su važni datumi u zaštiti prirode i okoliša, održan je niz radionica i edukativnih programa za učenike na temu vodenih ekosustava i klimatskih promjena, provedena su stručna vođenja i prezentacije određenim grupama posjetitelja, održan je program Mladih čuvara prirode te volonterski program Zeleni čuvar. Više o ostvarenim rezultatima i aktivnostima dostupno je na poveznicama:

<https://np-plitvicka-jezera.hr/wp-content/uploads/2022/01/GP-2022-web.pdf>

<https://np-plitvicka-jezera.hr/wp-content/uploads/2023/04/realizacija-GPZ-2022.pdf>

Nacionalni park Plitvička jezera je tijekom 2022. godine posjetilo 1.160.884 posjetitelja, od čega su 17,61% činili posjetitelja iz Hrvatske te 82,39% posjetitelji iz inozemstva. Od ukupnog broja ulaznica 41,60 % ih je prodano online.

U smještajnim kapacitetima upravljanima od strane javne ustanove (hoteli i kampovi) ostvareno je 133.944 noćenja.

Od značajnijih investicijskih projekata tijekom 2022. godine rekonstruiran je caffe bar Poljana i prenamijenjen u restoran tipa „steak house“ te su započeli radovi na rekonstrukciji restorana Borje.

Javna ustanova Nacionalni park Plitvička jezera je u 2022. godini objavila ukupno 59 postupaka javne

nabave i 76 postupaka jednostavne nabave te ispostavila približno 12.930 narudžbenica za robe, radove

i usluge, sukladno sklopljenim ugovorima/okvirnim sporazumima  ili odobrenim ponudama.

Na dan 31. prosinca 2022. godine bilo je ukupno zaposlenih 780 radnika i to 639 na neodređeno i 141 na određeno.

U razdoblju od siječnja do prosinca 2022. godine ostvareno je 353.432.963,65 kn prihoda poslovanja dok su rashodi poslovanja iznosili 226.559.532,03 kn.

Dokumenti financijskih izvještaja objavljeni su na mrežnim stranicama Ustanove: <https://np-plitvicka-jezera.hr/o-nama/financije/>

Javna ustanova Nacionalni park Plitvička jezera